Shadow fotóblogja: november 2010
Bejegyezte: shadow dátum: 18:34 3 megjegyzés: A bejegyzésre mutató linkek
A képet egyik kedvenc zeném ihlette: a páratlan énekes-zeneszerző-szövegíró Jean-Jacques Goldman szerzeménye. J-J az, aki általában pontosan azt írja le, amit érzek, gondolok - úgy, ahogyan mindig is szeretném, és sohasem tudnám. Biztos nektek is van hasonló élményetek...hihetetlen érzés. Mindezen túl, a szám szerintem a valaha született (egyik?) legszebb szám a szerelemről. Az első dala a D'eux (Róluk) című albumnak, amelyet Goldman szerzett Celine Dionnak. A cd a történelem legsikeresebb francia nyelvű albuma lett, több, mint 6 milló darabot adtak el belőle világszerte (és ez már egy régebbi adat). Egyébként JJG egy másik teljes lemezt is írt Celinenek, S'il suffisait d'aimer (Ha szeretni elég) címmel...nem sikerült rosszabbul, mint az előző. :-)
Ezt a dalt próbáltam meg tehát képbe foglalni. Eleve kudarcra ítéltetett a vállalkozás, mert a zene túl jó, én meg túl kevés vagyok hozzá, de nagy örömet szerzett megcsinálnom, így gondoltam megosztom veletek. Az alul olvasható fordítást is én készítettem (legalább annyi időbe telt, mint a kép megalkotása. :-)) Amennyire lehet próbáltam szó szerint fordítani, de végül arra jutottam, hogy élvezhetőbb, ha képességeimhez mérten megőrzöm a belső rímeket és a mondanivalót - bár néha nem betűhíven.
A linkekkel három számomra kedves verziót mutatnék meg a dalból: szerző és előadó duettjét, majd kettejük interpretációját külön-külön. Fogadjátok szeretettel, de véleményezzétek őszíntén! ;-)
http://www.youtube.com/watch?v=WaGbfK82Dr4
http://www.youtube.com/watch?v=W81nw5JbGCk
Jean-Jacques Goldman: Pour que tu m’aimes encore
Értettem minden egyes szót, köszönöm, jól átjött az üzenet
Új és belátható, ez a jelenlegi helyzet
A dolgok megváltoztak, a virágok megfakultak
A tegnapok elmúltak, a tegnapé voltak
Ha minden elfárad és üressé válik, a szerelem is vele múlik
Kell, hogy tudd
Megyek és megkeresem a szíved, ha máshová viszed
Még ha táncod óráit mások is táncolják veled
Megyek és megtalálom a lelkedet, fagyban és ha láng is éget
Ajkam varázsszavakat keres, hogy még szeress
Ne kezdj most vonzani, megérinteni
Ne akarj annyit adni, hogy ne tudjam játszani
Azt mondják ma van a nap, azt mondják mások így csinálnak
Én nem mások vagyok, nem
Mielőtt összekapaszkodunk, mielőtt elprédáljuk magunk
Akarom, hogy tudd
Megtanulok minden nyelvet, hogy zenghessem dicséreted
Összepakolom a bőröndjeinket, vár a végtelen szüret
Mágikus formulájukat az afrikai varázslóknak
Kimondom, s nem furdal a lelkiismeret, hogy még szeress
Királynővé fogok válni, hogy meg akarj tartani
Megújítom magam, hogy a tüzet felszíthassam
Azokká válok, akiktől a gyönyört kapod
Mieink lesznek játékaitok, ha ezt akarod
Szebb és tisztább, csiholva új szikrát
Színarannyá leszek, hogy még szeress
Bejegyezte: shadow dátum: 18:53 5 megjegyzés: A bejegyzésre mutató linkek
Nem voltam itthon pár hétig, és ezt is csak késve, a megnyitó után tudom felrakni, de azért teszem mégis, mert nagyon jó a képanyag, ízes-izgalmas részletek a világról, fények, árnyékok, színek...szóval jó, na! :-)
Egyébként, hogy dicsekedjek is kicsit, árnyék kategóriában első lettem (egyébként nem is értem, hogy hogyan, sokkal jobb képeket is láttam ott :-)).
És úgy néz ki, hogy a Digifotó Galántán is sikerült nyernem, szóval most a jó kis külföld utáni nehéz hazatérés és a sok meló közt van egy kis örömöm is.
Viszont hamarosan jönnek dublini és római képek. :-)
Bejegyezte: shadow dátum: 20:37 2 megjegyzés: A bejegyzésre mutató linkek